Perioada Sărbătorilor de iarnă este plină de tentații culinare, așa că este destul de greu să ne abținem din a gusta din preparatele tradiționale pregătite de cele mai desăvârșite gospodine. Carmen Brumă a venit și anul acesta cu câteva sfaturi utile pentru cei care nu vor să se lupte cu kilogramele în plus, dar totuși vor să se bucure de mâncarea tradițională. Vedeta urmează cu strictețe trei reguli, iată care sunt acestea!
Odată cu trecerea timpului, Carmen Brumă a fost lăudată de foarte multe femei pentru felul în care arată. Nutriționista adoptă un stil de viață sănătos mai tot timpul și ține cu strictețe o dietă echilibrată.
Nu de mult, vedeta a dezvăluit ce reguli respectă în perioada Sărbătorilor pentru a nu se confrunta cu creșterea în greutate.
"Iată câteva metode simple care să te ajute să-ți păstrezi silueta în timpul sărbătorilor de iarnă, fără să te abții de la mâncărurile care îți plac.
1. Indiferent de ce alegi să mănânci, adaugă meselor tale, de preferabil la început, o salată din legume proaspete în care să pui ulei de măsline și două linguri de oțet de mere. Te va ajuta să reduci impactul glicemic al acelei mese și să neutralizezi o parte din efectul substanțelor nocive care există în unele alimente.
2. Păstrează un repaus alimentar între mese de cel puțin 4 ore în care să nu ciugulești nimic și să bei doar apă. Bea aproximativ 35 ml/kg corp/zi, pentru că hidratarea optimă te ajută să ai mai puține pofte, să gestionezi mai bine apetitul și să nu vă fie teamă, poți bea apă înainte de masă sau în timpul mesei dacă simți nevoia, pentru că nu diluează sucurile gastrice.
3. Nu te întinde în pat imediat după ce ai mâncat. Încearcă să mergi, să faci treburi prin casă, să ieși afară la o plimbare și ideal la o oră/două distanță să poți face un antrenament moderat", a spus Carmen Brumă în cadrul unui clip video publicat pe Instagram.
Vezi această postare pe Instagram